cyanic-selkie/wikianc huggingface dataset:
Tidslinje for National Football League
1924
Før sesongen kjøpte eieren av Cleveland Indians opp Canton Bulldogs og tok lagets navn og spillere til Cleveland for sesongen. Canton Bulldogs hadde vunnet ligatittelen i 1923 og vant den igjen som Cleveland Bulldogs i 1924.
1925
Canton Bulldogs ble aktiver igjen. Fire andre lag ble lagt til. Dette var Rochester Jeffersons’ siste sesong.
1926
Ligaen vokste til 22 lag, et antall som ingen annen liga kunne stille med før i 1961, etter at Brooklyn Lions, Hartford Blues, Los Angeles Buccaneers og Louisville Colonels ble med i ligaen og Racine Tornadoes’ retur.
1927
Før sesongen valgte ligaen å fjerne de økonomisk svakeste lagene. Dette resulterte i at ligaen gikk fra 22 til 12 lag og at de fleste gjenværende lagene var basert på østkysten istedenfor i midtvesten, hvor NFL originalt ble stiftet. New York Yankees American Football League og Cleveland Bulldogs returnerte.
1928
NFL gikk ned til ti lag. To lag ble nedlagt, Buffalo Bisons stod over sesongen, Duluth Eskimos ble oppløst og Cleveland Bulldogs flyttet og spilte under navnet Detroit Wolverines.
1929
Ligaen gikk opp til 12 lag igjen med Staten Island Stapletons og Orange Tornadoes. Minneapolis returnerte osm Red Jackets og Buffalo Bisons kom også tilbake.
1930
Forretningsmennene William B. Dwyer og John C. Depler kjøpte Dayton Triangles før sesongstart, flyttet dem til Brooklyn og endret navnet til Brooklyn Dodgers. Orange Tornadoes flyttet til Newark. Portsmouth Spartans ble med i ligaen.
1931
På grunn av økonomiske problemer som følge av den store depresjonen gikk ligaen ned til 10 lag. Cleveland Indians ble en del av ligaen, men e Minneapolis Red Jackets og Newark Tornadoes forlot ligaen og Frankford Yellow Jackets ble nedlagt midt i sesongen.
1932
Boston Braves blir med i ligaen.
Nebb
Nebb (av lat. rostrum) er et utvendig anatomisk organ som erstatter et tradisjonelt spiseapparatus (typisk munnåpning og tenner, men ofte også nesen eller snuten) hos noen dyr). Nebbet er derfor en del av fordøyelsessystemet. Mange arter bruker dessuten nebbet til å stelle og vedlikeholde seg med. Nebbet som sådan består av to halvdeler; overnebbet og undernebbet. Begge halvdeler består av en ultralett benstruktur, som er dekket av et tynt lag av keratinisert overhud (epidermis), kjent som rhamphotheca. De fleste arter har også to pusteåpninger (nares) på overnebbet, som leder til åndedrettssystemet.
Nebbdyr
Nebbdyr har et eiendommelig utseende, i det hornplater former et flatt «nebb», i stedet for tenner. Egentlig er imidlertid dette merkverdige nebbet ei ennå mer merkverdig «snute». Andre arter kan ha hatt et lignende «nebb», men disse er utdødd. Dette gjelder blant annet artene i slekten Obdurodon, men disse kan ha hatt tenner. Nyklekte nebbdyr har en slags tenner, men disse forsvinner under oppveksten. Nebbet er imidlertid fullstendig ulikt fuglenes, som består av to halvdeler (overnebbet og undernebbet) som åpnes, for å avsløre munnhulen. Hos nebbdyret er imidlertid nebbet et gedigent sensororgan, som har åpningen til munnhulen på undersiden. Neseåpningene er lokalisert lang fram på den dorsale overflaten av nebbet, mens øyne og ører er lokalisert til furer like bak.
Skilpadder
Skilpadder mangler tenner, men har svært kraftige kjever som i varierende grad er utformet som et nebb. Kjevene er i stedet utrustet med hornaktige rygger. Hos kjøttetende arter er disse hornryggene knivskarpe skjære- og kutteredskaper, mens de hos planteetende arter er taggete tygge- og gnageredskaper.
Blekkspruter
Også blekkspruter (Cephalopoda) har nebb, som av og til benevnes både som kjever og mandibel (madibula). Nebbet er omgitt av lange og fleksible armer fulle av tentakler, som vokser ut fra blekksprutens hode. Overnebbet passer inn i undernebbet og gir blekkspruten saksgrep. Det består hovedsakelig av kitin og tverrbundet protein, et hornaktig stoff som man eller finner i skjelettet hos krepsdyr (for eksempel reker) og mange insekter, samt i kjevene til flerbørstemarker, i raspetunger hos bløtdyr, og i hyfeveggen hos sopper. Siden blekkspruter mangler skjelett er ofte nebbet det eneste beviset man har for hvilke arter den predatoriske spermhvalen jakter på og eter under sine dykk på åpent hav. Blekksprutnebb blir gradvis mykere fra spissen og bakover mot basen, noe som skyldes en gradvis endring i den kjemiske komposisjonen.
Anatomi
Nebb er en hornstruktur som vokser ut fra kraniet på dyr (ikke blekkspruter og andre bløtdyr med nebb), der normalt munnåpningen (og nesen/snuten) normalt sitter, og består av de delene av kraniet og kjevene som er dekket, og delvis erstattet, av et tykt lag med hornstoff. Den anatomiske strukturen på nebb varierer, men hos fugler flest består nebbet av en ultralett struktur som kan minne om strukturen i ei bikake. Nebbet er derfor ofte svært lett, men allikevel meget sterkt. At nebbet er lett er viktig for fuglenes evne til å fly, gitt den reduserte samlede massen dette medfører.
Kjeven
Overnebbet hos fugler støttes av et kraftig trekantet bein kalt mellomkjevebenet (os intermaxillare). Den øvre spissen av dette beinet er forankret i pannen, mens de to nedre er forankret i hver sin skalleside. Og på sidene av dette beinet finnes to små overkjevebein. Et tynn struktur av nesebeinet er forankret mellom bunnen av overkjeven (maxilla) og pannebeinet og gir bevegelighet for overkjeven, slik at den kan beveges opp og ned.
Undernebbet (mandibula) støttes av underkjevebeinet; en komposisjon som består av to distinkte forbeina deler. De to platene (rami) kan enten være u-formet eller v-formet; er separate proksimalt, men anslutter distalt (men den nøyaktige plasseringen varierer med arten) på hver side av skallen til det såkalte kvadratbeinet, som gjør at overkjeve- og gombeinet er bevegelig forankret til skallen, i motsetning til hos de fleste pattedyr, der disse beina står i tilknytning til tinningbeina. Fordi kvadratbeinet og er forbundet med overkjeven, beveger også den seg når underkjeven åpnes. Kjevemusklene, som gjør at fuglene kan lukke nebbet, er festet til den proksimale enden av underkjeven og skallen. Musklene som åpner underkjeven er normalt svake, unntatt hos noen få arter, som for eksempel arter i stærfamilien (Sturnidae).
Rhamphotheca
Nebbet hos fugler er utvendig dekket av et keratinrikt tynt og hardt hornlignende lag som kalles rhamphotheca. Dette deles videre inn som rhinotheca på overnebbet og gnathotheca på undernebbet. Dette ytre laget dannes i det malpighiske sjiktet i fuglenes overhud (epidermis) og vokser ut fra plater ved basen av hver nebbhalvdel. Det finnes et vaskulært lag mellom rhamphotheca og de dypere hudlagene, som er direkte forbundet med beinhinnen i nebbet. Rhamphotheca vokser kontinuerlig hos de fleste fugler, og hos visse arter varierer fargen på nebbet til ulike årstider. Hos enkelte arter skiftes deler av rhamphotheca ut hvert år etter hekkesesongen, som for eksempel hos lundene (Fratercula).
De fleste nålevende fugler har sømløs rhamphotheca, men noen få har sammensatte rhamphotheca som består av flere lameller som separeres av mykere keratinrike skårer/furer. Studier indikerer også, at dette var slik den primitive rhamphotheca opprinnelig var konstruert.
Tomium
Ekte tenner er bare påvist hos fossiler etter noen få nålevende fugler og ellers hos utdødde arter. Nebbets skjærende flater kalles tomium, altså de motgående kantene på over- og undernebbet. Hos de fleste fugler er disse kantene avrundet eller hvasse, men hos visse grupper og arter har skjærekantene blitt modifisert til spesielle oppgaver, som å gi fuglene bedre grep til å håndtere føden. Noen fugler har fått en sagtakket tannlignende struktur (lameller) av hornstoff på skjærekantene. Frøetende fugler har for eksempel spisse takker på tomium, slik at det blir enklere å håndtere og å åpne ytterskallet på harde frø, nøtter og lignende. De fleste falker har imidlertid en hvass egg like på innsiden av den krumme ytre delen av nebbet (ofte kalt ei tomialtann eller nebbnegl), der de to halvdelene møtes. Også varslere har en lignende struktur på nebbet.
Culmen
Culmen er identisk med overnebbets overside, altså den dorsale ryggen på overnebbet. Culmen starter der overnebbet møter pannen (som regel der fjærveksten starter) og renner langs nebbryggen (culmen) til spissen av nebbet. Culmen deler altså overnebbet i to halvdeler på langs, men kan hos mange arter være vanskelig å se med det blotte øyet.
Hvor lang culmen er, er en av de vanligste biometriske data som blir notert under ringmerking av fugl, og det er spesielt nyttig under ernæringsfysiologiske studier av ulike arter. Form og farge på culmen er dessuten nytting når fugler skal identifiseres i feltet. Det er for eksempel forskjeller i formen på culmen mellom store og små korsnebber (Loxia). Et annet eksempel er ungfugler av arten islom (Gavia immer), som har helmørk culmen, mens den hos voksne individer er mer lik culmen hos gulnebblom (G. adamsii) og blir lysere mot nebbspissen.
Gonys
Gonys er den ventrale ryggen på undernebbets underside. Den strekker seg fra spissen av undernebbet til det punktet (rami) der underkjevens to distinkte plater forgrener seg. Gonys må ikke forveksles med gonysvinklen (også kalt nebbvinklen), som er den vinklen som dannes ved gonysens proximale avslutning. Hos enkelte måker (Larinae) ekspanderer platene noe ved rami, noe som gir visuell utbuktning. Størrelsen og formen på gonysvinklen kan være anvendbar for å identifisere visse arter av måker, som ellers kan være svært like. Mange voksne måker har en rød- eller oransjeaktig flekk omkring eller i forbindelse med gonysvinklen, som utløser tiggeatferd hos avkommet. Ungene hakker på flekken, for å stimulere foreldrene til å gulpe opp innholdet i kråsen.
Vokshud
Vokshud eller cere er en bløt, gul (kan også anta andre farger) naken hud som dannes ved roten av nebbet hos visse fugler, der hornskjedene (den forhorna overhuden på nebbet) slutter. Vokshuden er spesielt utviklet hos duefugler, joer, papegøyefugler og visse rovfugler. Hos vade-, måse- og alkefugler, som leter etter maten på mudderflater, og hos noen andefugler er nebbet i større og mindre grad utrustet med en vokshud som er svært rik på nervetråder.
Nebbets funksjoner
Nebbet kan ha mange funksjoner, men det er først og fremst et eteredskap. Hos fugler og skilpadder inngår også nebbet som en del av pusteorganet, men det er også et gripeorgan og et hakke- og kutteredskap. Hos nebbdyret er nebbet også et viktig følelse- og orienteringsapparatus, mens hos blekkspruter og andre bløtdyr er det mer et rent ete- og knuseredskap.
Nebbet har hatt en evolusjonær utvikling tilpasset artens økologiske behov, og har derfor antatt mange ulike former. Hos fugler kan nebb være spinkle, kraftige, lange, korte, tynne, brede, flate, høye, dype, koniske, nedoverkrummet, oppoverkrummet, vinklet eller rette. Noen nebb kan ha sag-lignende takker langs kantene, mens andre er slette og glatte.
Mange rovfuglene har utviklet kraftige, skarpe nebb som kan rive og kutte gjennom kjøtt, mens kolibrier har nebb tilpasset funksjonen med å hente ut nektar fra mange ulike blomster. Rustbrysteremitten (Glaucis hirsutus) har for eksempel et nedoverbuet langt nebb tilpasset henting av nektar fra klokkelignende blomster i gruppene Heliconia, Centropogon, Pachystachys, Passiflora, Trichanthera og Costus. Hakkespetter har middels lange, rette og spisse nebb tilpasset det å hakke seg gjennom bark og trevirke for å finne mat, mens papegøyefugler har korte krumme og meget kraftige nebb tilpasset det å åpne (knekke) nøtter og frukt. Ender har flate, ofte brede nebb med hornplater/lameller som gjør at de kan holde igjen planter mens de siler ut vannet (hos fiskender har lamellene antatt en tannlignende strukturer som holder fast fisken).
Nebbet i folkloren
At nebb er et effektivt våpen, ser vi i uttrykkene å forsvare seg eller kjempe med nebb og klør, som er synonymt med å slå fra seg eller å sette seg kraftig til motverge. Nebbet inngår også i uttrykket nebbete, som gjerne brukes om en person som uttrykker seg aggressivt, uforskammet eller frekt.
Bussekaillfestivalen
Bussekaillfestivalen (2005–) holdes på Fjellværøy i Hitra kommune i Trøndelag. Festivalen har tre konsertscener og ca. 30 band besøker festivalen årlig. Busekaill Festival, har tre typer tema camping; Sigøynerleir, Bussekaill camp og Bambi familie camp.
I tillegg til de typiske band og mange scene tilbudene har festivalen en egen Bussekaill Musikaill. Historien skildrer småkongen Birger, spanske reisende og Olav Tryggvason. Olav T. besøker Fjellværøy i sin busse (krigsskip). Sagnet beskriver hvordan hans far Trygve Olavsson og hans bestefar Harald Hårfagre gjorde det samme ved viktige veivalg i livet.
Bussekaillen var en fryktet og respektert figur helt frem til i dag, voksne skremte barna med at Bussekaillen kom hvis de ikke var snille. Sagnet om Bussekaillen på Fjellværøy lever videre med forskjellig fortegn også i dag. Han beskrives av noen som den som er klok, vis, husker det gamle og som kjenner havet. Andre benekter totalt hans eksistens. Mye av historiene rundt Bussekaillene er ukjent i dag, og er visket ut med tiden som har gått. Øyriket ble befolket for over 10 000 år siden, av Norges første befolkning, Fosnafolket.
I dag kan man fortsatt besøke Bussekaillstua, som ligger under Dyrafjell på Fjellvær. På Fjellvær kan en også besøke en over 3 000 år gammel grav fra bronsealderen. Stedet ble i middelalderen et maktsentrum, med fogdegård etter reformasjonen. I dag er dette stedet festivalområde.
Festival området, campene og marina er på Fjellvær Gård på nordsiden av Fjellværøya. Gården har synlige røtter tilbake til bronsealderen, og midt i festivalområdet ligger en 3 000 år gammel gravhaug. Stedet ble i middelalderen et maktsentrum, og Fjellvær ble Fogdegård under reformasjonen på 1500-tallet. I dag drives stedet som Gjestegård for både tilreisende grupper og lokale arrangement.
I tillegg til de mange band og vanlige underholdningstilbud har festivalen en egen Bussekaill Musikaill. Historien skildrer de første menneskene vi vet bodde her, for 9000 år siden, fram til i dag. Med de fryktede Bussekaillan som gjennomgangstemaet. Bussekaillan representerer i stykket frykten for det ukjente. Musikk og tekst er skrevet av Bjørn Fjeldvær.
Bussekaill'n var en fryktet og respektert figur helt frem til i dag, voksne skremte barna med at Bussekaill'n kom hvis de ikke var snille. Sagnet om Bussekaill'n på Fjellværøy lever videre med forskjellig fortegn også i dag. Han beskrives av noen som den som er klok, vis, husker det gamle og som kjenner havet. Andre benekter totalt hans eksistens. Mye av historiene rundt Bussekaillene er ukjent i dag, og er visket ut med tiden som har gått. Øyriket ble befolket for over 9 000 år siden, av Norges første befolkning, Fosnafolket.
I dag kan man fortsatt besøke Bussekaillstua, som ligger under Dyrafjell på Fjellværøy.
Peter Sís
Peter Sís (født 11. mai 1949 i Brno i daværende Tsjekkoslovakia) er en tsjekkisk animatør, forfatter og illustratør. Han er særlig kjent for en rekke særegne bildebøker for barn. Han bor og arbeider i dag i New York i USA.
Peter Sìs' tegninger er utført som fargelagte pennetegninger i en mellomeuropeisk håndverkertradisjon og illustrasjonsstil. Motivene er nitid detaljerte, ofte lett surrealistiske og mystiske, og inspirert av både dekorative plansjeverk og geometriske mønstre.
Max Planck-instituttet for meteorologi
Max Planck-instituttet for meteorologi (tysk: Max-Planck-Institut für Meteorologie) er et institutt for klimaforskning, med hovedkontor i Hamburg, Tyskland. Instituttet forsker på prosessene som preger og endrer jordens klima. Instituttet inngår i systemet av institutter under Max Planck-selskapet. Instituttene finansieres med en halvpart av Forbundsrepublikken Tyskland og en halvpart av delstaten, i dette tilfellet Hamburg.
Can’t Get You Out of My Head
«Can't Get You Out of My Head» er en dansepop-sang innspilt av den australske sangeren Kylie Minogue på hennes åttende studioalbum Fever. Sangen ble skrevet og produsert av Cathy Dennis og Rob Davis, og ble utgitt som albumets første singel. Den nådde førsteplass i 40 land og har solgt over 4 millioner eksemplarer verden over. I Kylies biografi er sangen beskrevet som Minogues mest vellykkede hit til dags dato.
Informasjon
«Can't Get You Out of My Head» ble en verdensomspennende suksess i nesten alle land. Sangen nådde førsteplass i hjemlandet Australia i fire uker, og ble Minogues syvende hit på topplisten. Singelen ble sertifiserte tre ganger platina av Australian Recording Industry Association for 210 000 solgte eksemplarer. I tillegg nådde sangen først 33.-plass og senere førsteplass i New Zealand. Sangen blev sertifisert guld av Recording Industry Association of New Zealand.
«Can't Get You Out of My Head» nådde førsteplassen i alle europeiske land unntatt Finland, der den ble nummer fem. Sangen lå på førsteplass i en uke på den franske og den tyske hitlisten, der den solgte over 500 000 eksemplarer i hvert land, og ble sertifisert platina av International Federation of the Phonographic Industry. Singelen solgte over 306 000 eksemplarer i sin første uke etter utgivelsen, nådde førsteplass på UK Singles Chart, der den tilbrakte fire uker på toppen. Ved utgangen av året hadde singelen solgt over en million eksemplarer, og er den tredje mest solgte singelen i 2001. Sangen ble slutt sertifisert platina av British Phonographic Industry.
Etter suksessen den oppnådde rundt om i verden, ble «Can't Get You Out of My Head» utgitt i Nord-Amerika i 2002. Den debuterte som nummer sekstifire på Billboard Hot 100 og nådde nummer syv i sin niende uke på hitlistene. Sangen lå totalt 20 uker på listene og kom som best på 45.-plass på Billboard. I august 2005 ble singelen sertifisert gull av Recording Industry Association of America for over 500 000 digitale nedlastinger i USA.
Musikkvideo
Musikkvideoen viser Minogue som kjører mot en futuristisk by og dansere i ulike futuristiske kostymer som danser på en svært stilisert måte. Det fokuseres deretter på Minogue i et sportsantrekk, etter som hun er sett med andre dansere i en datagenerert futuristisk by. Hennes kostyme med hvit hette og med avslørende åpninger, ble mye omtalt. I 2002 vant videoen prisen for beste koreografi på MTV Video Music Awards.
Kraftwerk
Både sangen og videoen har referanser til det tyske elektrobandet Kraftwerk. Komponist Cathy Dennis omtalte at biter var inspirert av Kraftwerk og Run-D.M.C.s «It's Like That», om enn i mikset versjon. Magasinet Slant omtalte singelen slik: «Kraftwerk with an armful of million-dollar hooks and an international-scale marketing budget, its robotic after-hours pulse signaled the arrival of a minimal era in dance music. It still sounds like a future where everyone's coked up, wearing slinky dresses, driving sleek cars too fast on the autobahn en route to the coolest party in the world—and it still lives up to its title's promise.»
Videoen har også øyeblikk som kan minne om referanser til Kraftwerk: Kylie Minogue begynner videoen med å kjøre på en motorvei, og i bakgrunnen ser man to høyder og en sterk sol. På coveret til albumet Autobahn (1974) av Kraftwerk ser vi en bil som kjører i motsatt retning, altså mot de to høydene med solen. Vi ser deretter utsikten fra Kylies perspektiv, og vi ser en firefelts motorvei med en bro over, noe som også dukker opp på Kraftwerks kjente album. Kylie Minogue kjører for øvrig en De Tomaso Mangusta, en bil som ble produsert fr 1967 til 1971, tiden da Kraftwerk ble dannet (formelt dannet i 1970). Omtrent 1:50 inn i videoen dukker det opp noen mannlige dansere som danser stilistisk og robotaktig. Disse er kledd som Kraftwerk på coveret til deres «The Robots», med rød skjorte, tynt sort slips og mørke bukser.
Dannebrogordenens hederstegn
Dannebrogordenens hederstegn (dansk: Dannebrogordenens Hæderstegn), til 1952 kalt Dannebrogsmennenes hederstegn (dansk: Dannebrogsmændenes Hæderstegn), er en dansk orden. Ordenen ble tidligere også omtalt som sølvkorset. Dannebrogordenens hederstegn er tilknyttet Dannebrogordenen, men er en separat utmerkelse. Ordenen ble innstiftet i 1808 av Frederik VI. Innehaver av utmerkelsen kalles Dannebrogsmann.
Bakgrunn og forhold til Dannebrogordenen
Fra 1808 ble Dannebrogsmennenes hederstegn i praksis tildelt som påskjønnelse for innsats som ikke kvalifiserte til laveste grad i Dannebrogordenen.
Hederstegnet utviklet seg raskt til også å bli en tilleggsutmerkelse. Fra 1812 ble således Dannebrogsmennenes hederstegn også tildelt dem som allerede hadde fått Dannebrogordenen. I praksis fungerte Dannebrogsmennenes hederstegn som en grad mellom riddergraden og kommandørgraden i Dannebrogordenen. Situasjonen var dermed den at Dannebrogsmennenes hederstegn både fungerte som en selvstendig utmerkelse og som en tilleggsutmerkelse i Dannebrogordenen. Dette vedvarte til reformen i 1952, da riddergraden i Dannebrogordenen ble delt i to. Betegnelsen ble samtidig endret til Dannebrogordenens hederstegn. Dette tildeles siden 1952 kun danske borgere som fra før er tildelt Dannebrogordenen og regnes derfor som en særlig fornem utmerkelse som bare blir et fåtall til del.
Insignier
Dannebrogordenens hederstegn består av et sølvkors med samme utforming som ordenstegnet for riddere av Dannebrogordenen. Ordenstegnet er opphengt i et ordensbånd, som skiller seg fra ordensbåndet for riddere av Dannebrogordenen ved at det også har rosett.
Tildeling
Dannebrogordenens hederstegn utdeles etter bestemmelse av den regjerende monark. Den innehas for tiden av 24 personer.
Norske innehavere
Flere eidsvollsmenn hadde fått hederstegnet under sin rolle under Napoleonskrigene. Seks eidsvoldsmenn hadde fått hederstegnet, som John Hansen Sørbrøden, Zacharias Mellebye, Anders Lysgaard, Brynild Anderson Gierager og Daniel Larsen Schevig
Kong Haakon VII og kong Olav V var begge innehavere av Dannebrogsmennenes hederstegn.
Carlos Gilberto Nascimento Silva
Carlos Gilberto Nascimento Silva (født 12. juni 1987) er en brasiliansk fotballspiller som spiller for den kinesiske klubben Shandong FC.
Davy Jones (Pirates of the Caribbean)
Davy Jones er en fiktiv person som opptrer i filmene Pirates of the Caribbean: Dead Man's Chest og Pirates of the Caribbean: At World's End. Han er hovedskurken i film nummer to, og en av skurkene i film nummer tre, og blir spilt av skuespilleren Bill Nighy.
Han er kaptein på et spøkelsesaktig og fryktet skip i sjøfartens legender, «Den flygende hollender». I filmen må Jack Sparrow betale tilbake gjelden sin – i form av hans egen sjel – til Davy som følge av at han hevet skipet «The Black Pearl» fra havets dyp. I 13 år fikk «Pearl» seile bekymringsløst på de syv hav, men nå har altså tiden kommet til å betale tilbake gammel gjeld.
Hovedplottet i filmen tar for seg Sparrows flukt fra gjelden, og forsøket på å unnslippe den ved å tilby Jones ett hundre sjeler i bytte mot Sparrows frihet.
Davy Jones er et kallenavn som primært har blitt brukt av sjømenn på det som kunne være Djevelen.
Bakgrunn
Når han levde var Davy Jones en skotsk pirat, og en stor sjømann. Han ble forelsket i Calypso, en hav-gudinne. Hun betrodde ham oppgaven som psykopomp med å frakte sjelene til mennesker som døde på havet, og hjelpe dem over til den neste verden. Calypso ga ham skipet «den flygende nederlenderen» for å utføre denne oppgaven. Hun sverget at etter 10 år ville hun møte ham, og de kunne tilbringe en dag sammen før han måtte tilbake til pliktene sine. Men når Jones kom tilbake på land 10 år senere, klarte ikke Calypso å dukke opp i tide. I troen på at Calypso hadde forrådt ham, vender en trist og rasende Davy Jones alle pirat-høvdingene mot henne. Han påstod at hvis Calypso ble fjernet fra de syv hav, ville de kunne kreve havet for seg selv. Sjørøverne samlet seg i First Brethren Court, og Jones lærte dem hvordan de skulle fengsle henne til hennes menneskelige form.
At World's End
I den tredje filmen, Pirates of the Caribbean: At World’s End, er Davy Jones under kontroll av Lord Cutler Beckett - styrelederen for Det britiske ostindiske kompani. Beckett har kontroll over hjertet hans, og truer med å få soldater til å skyte mot hjertet hvis Jones er ulydig mot ham. Beckett beordrer Jones til å senke sjørøver-skip, men blir rasende når Jones aldri etterlater seg noen overlevende. Beckett ønsker at sjørøverne skal forhøres, i håp om å skaffe opplysninger om Brethren Court. Beckett beordrer også Jones til å drepe Kraken.
パイレーツ・オブ・カリビアンの登場人物
Søkelys på arbeidslivet
Søkelys på arbeidslivet (tidligere Søkelys på arbeidsmarkedet) er et vitenskapelig tidsskrift som henvender seg til forskere, utredere, saksbehandlere og beslutningstagere innenfor næringsliv, forvaltning og partene i arbeidslivet.
Historie
Tidsskriftet utgis i samarbeid mellom Institutt for samfunnsforskning og Universitetsforlaget. Tidsskriftet utkommer tre ganger i året, og formidler forskning om arbeidslivet i Norge og Norden. Hovedtemaene er arbeidsledighet og sysselsetting, arbeidsmarkedspolitikk, lønnsutvikling, arbeidsorganisering og arbeidsmiljø. Vekten ligger på empiriske studier av både kvalitativ og kvantitativ karakter.
To artikler publisert i Søkelys på arbeidslivet har mottatt den nordiske prisen Årets tidsskriftartikkel.
Artaxerxes III av Persia
Artaxerxes III Arses (persisk: اردشير سوم‎; Artaxšaçā; født ca. 425 f.Kr., død 338 f.Kr.) var storkonge av Perserriket og den ellevte keiser av akamenide-dynastiet, foruten også den første farao av 31. egyptiske dynasti i Egypt. Han var sønn og etterfølger av Artaxerxes II og ble selv etterfulgt av sin sønn Arses av Persia (også kjent som Artaxerxes IV). Hans styre sammenfalt med kongedømmene til Filip II i Makedonia og Nektanebos II i Egypt.
Før han kom på tronen var Artaxerxes en satrap og hærfører av sin fars hær. Han kom til makten etter at en av hans brødre ble henrettet, en annen som begikk selvmord, den siste drept, og etter at hans far Artaxerxes II døde av alderdom i en alder av 86 år. Kort tid etter at han ble konge sikret han sitt herredømme ved å myrde alle i den kongelige familie for forhindre rivaler. Han førte to betydelige kriger mot Egypt. Den første invasjonen feilet, og ble etterfulgt av opprør over hele den vestlige delen av riket. I 343 f.Kr. beseiret han den egyptiske farao Nektanebos II og drev ham ut av Egypt, og knuste samtidig et opprør i Fønikia på vegen.
I Artaxerxes' senere år økte Filip II av Makedonia sin makt på det greske fastlandet og hvor den makedonske kongen forsøkte å overtale grekerne til å gjøre opprør mot akamenidernes Perserrike. Filip ble forsøkt motarbeidet av Artaxerxes, og med den persiske kongens støtte sto byen Perinthua imot en makedonsk beleiring. Det er bevis for en fornyet byggepolitikk ved Persepolis i hans siste år da han fikk reist et nytt palass og bygget sin en egen gravmonument, og begynte samtidig langvarige prosjekter som den såkalte uferdige porten. I henhold til en gresk kilde, Diodorus Siculus, skal Bagoas, en evnukk som var perserkongens førsteminister, ha forgiftet Artaxerxes, men leirtavle med kileskrift (som i dag er ved British Museum) antyder at kongen døde av naturlige årsaker.
Baltic and International Maritime Council
Baltic and International Maritime Council (BIMCO) er en internasjonal bransjeforening innen shipping. Foreningen har etter eget utsagn 2720 medlemmer, som omfatter skipseiere, skipsredere og andre som er involvert i shippingindustrien. BIMCO har konsultativ status i flere FN-organer.
Organisasjonen ble stiftet i København i 1905 under navnet. Baltic and White Sea Conference. I 1927 skiftet organisasjonen navn til Baltic and International Maritime Conference, og i 1985 til Baltic and International Maritime Council.
Schistodactylus
Utseende
Små (ca. 2 millimeter), rødaktige køllebiller, bakkroppen er mye bredere enn forkroppen. Oversiden er ganske kraftig punktert. Hodet er omtrent så langt som bredt, fasettøynene er middelsstore og noe utstående. Antennene er ganske lange og kraftige, tydelig kølleformede, de tre ytterste leddene danner en kølle med det ytterste leddet betydelig større enn de andre. Palpene kan være sterkt utviklet, hvert ledd med en lang, utoverrettet tagg. Brystskjoldet (pronotum) er omtrent så langt som bredt, bredest foran midten, litt hjerteformet uten påfallende groper eller furer. Dekkvingene er kraftig utvidet bakover, forholdsvis korte. De er vanligvis glatte og blanke, med en lengdefure bed roten midt på. De to eller tre bakerste bakkroppsleddene stikker ut bak dekkvingene. Beina er middels lange og kraftige, med fortykkede lår. Et kjennetegn ved denne gruppen er at dekkvinger + bakkropp til sammen danner en pæreform.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Utbredelse
Gruppen er bare kjent fra Australia.
Nils Bolander
Nils Fredrik Bolander (født 18. juli 1902 i Västerås, død 7. desember 1959 i Lund) var biskop i Svenska kyrkan og salmedikter.
Bakgrunn
Nils Bolander var sønn av domorganist Carl Johan Bolander og sønnesønn av Norges og Sveriges konge Karl XV.
Prest, biskop
Bolander var også poet og hymnolog. Han er representert i Norsk Salmebok med to salmer og med en i Norsk salmebok 2013.
Han giftet seg 1927 i Sura kirke med Vera Silfverstolpe (de ble skilt i 1932) og i Stora Tuna kirke 1933 med Bengta Ridderstedt.
Bolanders grav er på Norra kyrkogården i Lund.
Liste over bygningstyper
Arkitektoniske former eller bygningstyper er en betegnelse på en bygning definert i en byggeoppgave.
Mark Kelly (musiker)
Mark Colbert Kelly (født 9. april 1961 i Dublin i Irland) er keyboardist og låtskriver i progressiv rock-bandet Marillion. Han har bodd i England siden 1969. Kelly ble medlem av Marillion i 1981, da han erstattet Brian Jelliman. Han spiller keyboard på samtlige av Marillions utgivelser.
Daniel Alfredson
Hans Daniel Björn Alfredson (født 23. mai 1959 i Vantörs församling i Stockholm) er en svensk filmregissør og produsent.
Alfredson har laget actionpregede spillefilmer, blant annet Mannen på taket i 1994 og seinere mer eksperimentelle, stilistiske og estetiske filmer som Tic Tac i 1997 og Straydogs i 1999. Han har også regissert for TV, for eksempel Dödsklockan, i 1999. I 2007 arbeidet han med filmatiseringen av Kerstin Ekmans manus Varg.
Daniel Alfredson er sønn til Hans Alfredson og deltok som skuespiller i to av farens produksjoner.
Dvergsten
Dvergsten er en gård i Gran på Hadeland, sør for Brandbu sentrum.
Navnet kommer ifølge Rygh av Dvergasteinn. Det finnes nemlig en stor sten på gården, og i folketroen hadde dverger bolig i stener. Etter tradisjon på stedet skal stenen være kastet av trollet («dvergen») i Brandbukampen da han ble forstyrret av kirkeklokkene i Tingelstad gamle kirke. Han greide ikke kaste langt nok, og stenen ble liggende der gården ble reist. Stenen ligger fortsatt mellom hovedbygningen og kårbygningen på Dvergsten. Den er antageligvis brutt ut ved Mæna, som ligger omtrent fem kilometer lenger nord.
Gården er en av de største i Gran kommune, og hadde sitt eget gårdskapell i middelalderen. Biskop Jens Nilssøn, som dro forbi her på slutten av 1500-tallet, forteller om en liten stavkirke viet St. Katarina som på det tidspunktet var sterkt forfallent. Det er flere fortidsminner på gården, blant annet flere gravhauger.
Trichopothyne
Trichopothyne er en slekt av biller som tilhører den artsrike underfamilien Lamiinae i familien trebukker (Cerambycidae).
EMedicine
eMedicine er en nettbasert, klinisk database, som ble etablert i 1996. Den er tilgjengelig på internett og består av kliniske oversikter over sykdommer, skrevet av eksperter innenfor hvert enkelt område. I USA kan leger benytte seg av eMedicine i spesialistutdanningen for allmennmedisin (Continuing medical education), bl.a. får man kurspoeng ved å fylle ut spørsmålsskjemaer knyttet til de enkelte artikler. Ca. 10 000 leger fra hele verden har bidratt til innholdet. Grunnleggeren av nettstedet var Scott Plantz og Richard Lavely. eMedicine ble solgt til WebMD i januar 2006.
Trichopothyne
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Utbredelse
Slekten er utbredt i Asia (India, Laos og Borneo).
El Paso
El Paso (spansk for «passet») er en by i delstaten Texas med en befolkning på rundt 839,000 (2019). Byen ligger rundt 1,140 moh. ved Rio Grande og grenser til den meksikanske delstaten Chihuahua. På den andre elvebredden ligger den meksikanske byen Ciudad Juárez. Nordøst for byen ligger El Paso internasjonale lufthavn.
Ruth Law Oliver
Ruth Law Oliver (født 21. mai 1887 i Lynn i Massachusetts, død 1. desember 1970 i San Fransisco) var en amerikansk luftfartspioner på 1910-tallet.
El Paso
Historie
Arkeologiske funn tyder på at mennesker har levd i regionen i tusenvis av år. De første gruppene en kjenner til fra området er manso-, suma- og jumanoindianere. De fleste av disse ble etter hvert assimilert inn i nybyggerbefolkningen.
Ruth Law Oliver
Biografi
Hun ble født som Ruth Bancroft Law  21. mai 1887 til Sarah Bancroft Breed og Fredrik Henry Law i Lynn i Massachusetts.
Hun fikk flygeropplæring av Harry Atwood og Arch Freeman på Atwood Park i Saugus i Massachusetts,  og fikk sitt flysertifikat i november 1912. I 1915 ga hun en i flyoppvisning i Daytona Beach i Florida for et stort publikum. Hun annonserte at hun ville utføre en loop for første gang, men gjorde det to ganger til forskrekkelse for sin mann, Charles Oliver.
El Paso
Historie
Amerikanske nybyggere begynte å slå seg ned i regionen i 1848.
Ruth Law Oliver
Biografi
I løpet av våren 1916 deltok hun i en høydekonkurranse. To ganger kom hun såvidt etter de mannlige flyvere. Hun ble rasende, var fast bestemt på å sette rekord som ville stå seg mot menn så vel som kvinner.
Etter at USA gikk med i første verdenskrig i april 1917, kjempet hun forgjeves for at kvinner skulle få lov til å fly militære fly. Slått av denne avvisningen, skrev hun en artikkel med tittelen «Let Women Fly!» i bladet Air Travel, der hun hevdet at en kvinne er godt egnet i dette feltet.
El Paso
Historie
Under Republikken Texas var det strid mellom Mexico og Texas om El Paso. Byen var juridisk sett en del av Mexico, men Sam Houston mente at byen var en del av Texas.
Under den amerikanske borgerkrigen var Texas en del av Amerikas konfødererte stater, og byens vekst kom for alvor etter borgerkrigen.
Ruth Law Oliver
Biografi
Etter krigen fortsatte hun å sette rekorder. Etter Raymonde de Laroche fra Frankrike satte en høyderekord på nesten 3 962 m den 7. juni 1919,  brøt hun denne den 10. juni, fløy til 4 481 m. Laroche i sin tur, brøt Olivers rekord 12. juni og fløy til en høyde på 4 881 m.
Familie
Hennes bror var fallskjermhopperen og stuntmannen Rodman Law (1885–1919).
Tveitafoss kraftverk
Tveitafoss kraftverk er et vannkraftverk i Måbødalen i Eidfjord kommune i Vestland.
Kraftverket utnytter et fall på 60 meter i elven Bjoreio nedstrøms Vøringsfossen. Kraftverket er et elvekraftverk uten eget reguleringsmagasin.
Installert effekt er 2.2 MW med en francisturbin. Midlere årsproduksjon er 8,5 GWh.
Kraftverkt startet produksjonen i 1948. Kraftverket eies og driftes i dag av Hardanger Energi AS
Halfdan Olaus Christophersen
Halfdan Olaus Christophersen (født 13. desember 1902 i Drammen, død 27. mai 1980 på Ringerike) var en norsk historiker og sakprosaforfatter.
Han tok doktorgraden om John Locke og var med i hjemmefronten under krigen. Han er kjent for en lang rekke bøker om kulturhistorie og ferdselsveier i Nordmarka og fra det sentrale Østlandet forøvrig. Han ble statsstipendiat i 1965.
Arses av Persia
Artaxerxes IV Arses var konge av Det persiske riket mellom 338 f.Kr. og 336 f.Kr. Han var den yngste sønnen til kong Artaxerxes III og var ikke ventet å bli konge av Persia.
Hans uventede maktovertagelse kom i 338 f.Kr. som et resultat av mordet på sin far og mesteparten av hans familie av Bagoas, den mektige visiren av Persia som nylig hadde falt i unåde hos Artaxerxes. Bagoas forsøkte å beholde makten ved å bytte Artaxerxes ut med hans sønn Arses som han trodde ville være enkel å kontrollere. Arses forble lite mer enn en marionettkonge i løpet av hans to år på tronen mens Bagoas fungerte som makten bak tronen.
An Ziwen
An Ziwen (kinesisk: 安子文, pinyin: Ān Zǐwén) (født 1909 i Zizhou i provinsen Shaanxi i Kina, død 25. juni 1980) var en kinesisk kommunistisk politiker. Han var medlem av den åttende sentralkomiteen for det kinesiske kommunistparti og direktør den sentrale organisasjonsavdeling. Han ble «utrensket» under kulturrevolusjonen som en av «de 61 overløpere.» Dette var en gruppe av kommunistiske kadrer som ble løslatt fra Kuomintang-fengsler ved utbruddet av den annen sino-japanske krig.
Oxycoleus
Utseende
Middelsstore, avlange trebukker, hudpanseret litt mykt og læraktig. De fleste er mørke på farge, men pronotum, dekkvinger og bein kan også være gulrøde. Antennene er omtrent så lange som kroppen, gjerne litt sagtakkede. Pronotum har rundede sider, dekkvingene er jevnbrede med spriker gjerne litt bakerst slik at midten av bakkroppen ikke er dekket. Lårene er klubbeformede, i alle fall på bakbeina.
Utbredelse
Slekten er utbredt i Mellom- og Sør-Amerika, fra Mexico i nord til det sørlige Brasil i sør.
Harald Rønneberg
Harald Johnstein Rønneberg (født 1973) er en norsk programleder, økonom og humorist mest kjent fra TV 2s talkshow Senkveld med Thomas og Harald (2003–2018).
Bakgrunn
Rønneberg er født i Oslo og oppvokst i Halden. Han er utdannet diplomøkonom i reiselivsledelse ved Handelshøyskolen BI 1994–1997.
Han TV-debuterte i barne- og ungdomsprogrammet Trigger på NRK1 i 2001, der Thomas Numme og Solveig Kloppen var programledere. Høsten 2002 var han programleder for reisedokumentarserien Orientkanalen på NRK2 sammen med Nicolai Nansen. Hans første dokumenterte sceneeopptreden var i Brageteateret i 1992.
I 2003 ble han kjent for et større publikum da han sammen med Thomas Numme ledet første sesong av talentkonkurransen Idol. Han var også en av de norske kommentatorene på World Idol som gikk direkte første nyttårsdag 2004. I september 2003 var det premiere på deres eget talkshow, Senkveld med Thomas og Harald, som blant annet fikk terningkast 5 i VG. Talkshowet ble raskt populært og hadde flere ganger over én million seere. Ved siden av å være medprogramleder gjorde han seg bemerket i flere separate segmenter i Senkveld, som gikk under titler som «Harald gjør ting han ikke kan», «Thomas vs Harald», «Camp Senkveld», «Senkveldduellen», «Senkveld Surprise» og «Senkveld vs Europa». Programmet ble kåret til beste underholdningsprogram under Gullruten 2010. Samme år kåret Dagbladets lesere talkshowet deres til tidenes beste underholdningsprogram i forbindelse med fjernsynets 50-årsjubileum.
Sammen med Numme ledet han også Spellemannprisen seks år på rad i perioden 2004 til 2009.
Etter en pause fra skjermen etter siste Senkveld-sending i mai 2018, var Harald Rønneberg tilbake på skjermen våren 2021 med konseptet Helt Harald. Programserien bestod av åtte episoder og ble produsert av produksjonsselskapet PLAN-B. Programmet innbrakte ham en nominasjons til Gullruten 2022 i klassen beste programleder – underholdning.
Babeldaob
Babeldaob (også skrevet Babelthuap) er den største øya i øystaten Palau. Dens areal, 331 km², utgjør over 70 % av hele landets landareal. Den ligger nordøst for øya Koror som er Palaus tidligere hovedstad, og Palaus største by og delstat.
Harald Rønneberg
«Harald gjør ting han ikke kan» (2003–2005)
Den første innslaget i Senkveld het «Harald gjør ting han ikke kan». Konseptet gikk ut på at Rønneberg skulle gjennomføre en sosialt og/eller fysisk krevende utfordring hver uke med minimal forberedelse. Her gjorde han alt fra å være sprangrytter med Prinsesse Märtha Louise, spille inn nakenscene på film med Ane Dahl Torp til å delta i VM i sauna i Finland.
Babeldaob
Babeldaob har fjell, ulikt de fleste andre øyene i Palau. Palaus høyeste punkt ligger her, det 242 meter høye Mount Ngerchelchuus.
Harald Rønneberg
«Harald gjør ting han ikke kan» (2003–2005)
Det kanskje mest kjente innslaget er da Rønneberg hoppet i Holmekollen 13. mars 2005. Hoppet ga både talkshowet og TV2 rekordhøye seertall og ble omtalt som et av de mest spektakulære innslagene som er laget for norsk tv.
Babeldaob
På denne øya ligger også Palaus nye hovedstad siden oktober 2006, Melekeok, i delstaten med samme navn.
Harald Rønneberg
Kongelige portretter
Thomas og Harald har laget to enkeltstående tv-programmer med medlemmer av Kongefamilien. "På hytta med Kronprinsparet" i 2011 og "Thomas og Harald møter idrettskongen" med Kong Harald i 2014.
Annet
PLAN-B
Babeldaob
Ti delstater ligger på Babeldaob:
Harald Rønneberg
Annet
Harald Rønneberg er medgründer av og styreleder i underholdningshuset PLAN-B AS, etablert i 1998. Han eier selskapet sammen med blant andre Truls Svendsen, Thomas Numme og Nicolai Nansen. PLAN-B representerer over 40 av Norges mest anerkjente underholdningsprofiler. I 2012 etablerte de PLAN-B TV AS som står bak produksjoner som Senkveld med Thomas og Harald, Senkveld på Turne, Truls Oppdrag Hurtigruten og Oppdrag Norge, Truls à la Hellstrøm, Tjukken og Lillemor, Thomas og Harald møter Idrettskongen, Jan Thomas og Einar blir venner, Casa Numme og Kongen på Haugen.
De produserer også podkaster som «Jan Thomas og Einar blir venner», «Åpen Journal med Katarina og Harald» og «Tvillingterapi med Vita og Wanda».
I 1998 gjennomførte Rønneberg en 850 kilometer lang selvforsynt ekspedisjon på ski over Grønland sammen med Nicolai Nansen. De brukte 39 dager og trakk på det meste hver sin pulk på 115 kilo. I løpet av perioden 1999–2001 gjennomførte de flere krevende turer til fots, blant annet i Nord-Laos og Amazonas.
Olympiske leker
Harald Rønneberg har løpt med OL-ilden for Norge to ganger. Først i Bologne i forbindelse med OL i Torino i 2006. Deretter i Rostov-on-don i Russland før OL i Sotsji 2014.
Privatliv
Han giftet seg i 2010 med Sølvi Haugland, som han hadde kjent siden 2001.
758 Mancunia
758 Mancunia er en hovedbelteasteroide. Den ble oppdaga den 18. mai 1912 av Harry Edwin Wood fra Union Observatory i Johannesburg. Navnet er latin for Manchester, som var Woods hjemby.
Roar Flåthen
Roar Flåthen (født 15. januar 1950) er en norsk organisasjonsarbeider som 2007-2013 var leder for Landsorganisasjonen. Han ble innsatt som leder etter at Gerd-Liv Valla gikk av som leder etter den såkalte Valla-saken. Han ble formelt valgt som leder på LOs representantskapsmøte 17. april.
Flåthen er bror av tidligere sjef for Statens kartverk, Knut Flåthen.
Cao Diqiu
Cao Diqiu (kinesisk: 曹荻秋, pinyin: Cào Díqiū, født 1. august 1909 i Ziyang i provinsen Sichuan i Kina, død 29. mars 1976) var en kinesisk kommunistisk politiker.
Ved utbruddet av kulturrevolusjonen var han borgermester i Shanghai. Han mistet makten da Zhang Chunqiao, en av firerbanden, ved organiseringen av Shanghaikommunen fikk iscenesatt sammenbruddet av partilederskapet i Shanghai i 1967.
Agni Air
Agni Air var et flyselskap i Nepal som startet med flyvninger i mars 2006.
Historie
Agni Air startet med flyvninger 16. mars 2006 mellom Katmandu og Lukla og Katmandu – Tumlingtar med en Dornier 228 og den påfølgende dag Katmandu – Biratnagar.
Destinasjoner
Luftfartsmyndighetene i Nepal,Nepal Civil Aviation Authority of Nepal (CAAN) gav i mars 2006 Agni Air driftstillatelse til å operere ruteflyvninger innen Nepal, samt tillatelse til spesielle flyvninger til avsidesliggende landingsstriper i Himalaya, såkalte Mountain flights. Agni Air tilbyr regelmessige ruteflyvninger mellom:
Flåte
Agni Airs flåte omfatter følgende fly: (mai 2010) :
Juan N. Méndez
Juan Nepomuceno Méndez (født 2. juli 1820, død 29. november 1894) var en meksikansk politiker og general. Han var president i Mexico i en kortere periode mellom den 6. desember 1876 og den 17. februar 1877.
Dead or Alive
Dead or Alive var en britisk popgruppe som var populær på 1980-tallet med Stock Aitken Waterman-produserte singler som «You Spin Me Round (Like a Record)», «Something In My House», «In Too Deep», «Lover Come Back To Me» og «My Heart Goes Bang (Take Me to the Doctor)».
Jazz & Heavy
Jazz & Heavy er et norsk musikkprogram som gikk på NRK2 fra 1998 til 1999. Programmet inneholdt musikkvideoer og konsertopptak med vekselvis jazz og heavy metal. Programmet ble ledet av Geir Kolden og Tonny Kluften, som begge hadde sin bakgrunn i ungdomsprogrammet Direkte lykke. Kolden og Kluften er begge musikkelskere, men sterkt uenige om hvilke premisser som ligger til grunn for "god musikk". Kluften sverger til fri-jazz mens Kolden står med begge beina godt plantet i heavy metal-land. Dermed var det duket for en del konflikter i programmet. Programmet var en del av ungdomsprogrammet U og gikk på tirsdagskvelder.
Jazz og Heavy ble ingen publikumssuksess, men gikk i to sesonger. Premieren ble kun sett av 7000.
Havnearbeiderstreiken i London i 1889
Streiken ble utløst av en diskriminering av ufaglærte arbeidere, som ikke hadde de samme sosiale rettighetene som fagorganiserte medlemmer av «craft unions». Ufaglærte ble utnyttet til hardt og farlig arbeid, var underbetalte, og fikk bare jobbe en dag om gangen. Streiken ble også kjent som kampen om «Dockers' Tanner» – et krav om bedre lønn i form av en «sixpence» i timen.
Streiken ble ledet av de sosialistiske aktivistene Tom Mann, John Burns, William James Thorne, Joseph Havelock Wilson, Benjamin Tillett, som opprettet fagforeningen Dock, Wharf, Riverside and General Labourers' Union, og Annie Besant som hjalp Tillet med å formulere foreningens regelverk.
Havnearbeiderstreiken var en milepæl i dannelsen av den britiske arbeiderbevegelsen, og ble selve symbolet på fremveksten av de nye fagforeningene – «New Unionism».
Den medvirket også til å vekke oppmerksomheten mot fattigdommen i viktoriansk tid, og møtte sympati fra almenheten. Også kardinal Henry Edward Manning, overhodet til den romersk-katolske kirke i England, tok havnearbeidernes parti.
«Det gikk som ild i tørt gress»
I mange år hadde en minortitet av sosialister kjempet og argumentert for fagforeninger for ufaglærte. Plutselig begynte ting å skje, og de selvsamme agitatorene fant seg selv som ledere for opprør blant tusenvis av arbeidere.
En fyrstikk-pike ved Bryant and May oppsummerte streiken slik: «Det gikk som ild i tørt gress». Og «brannen» bredte seg raskt.